ఎఐ నిర్వహణ లాభాలు రూ.300 కోట్లు..!
- ప్రయివేటీకరణ యోచన లేదు :జయంత్‌ సిన్హా
న్యూఢిల్లీ: ప్రభుత్వ రంగ విమానయాన సంస్థ ఎయిర్‌ ఇండియా (ఎఐ) ప్రస్తుత ఆర్థిక సంవత్సరంలో రూ.300 కోట్ల నిర్వహణ లాభాలు నమోదు చేసే అవకాశం ఉందని ప్రభుత్వం అంచనా వేసింది. ఎఐని ప్రయివేటు పరం చేసే యోచన లేదని పౌర విమానయాన సహాయ మంత్రి జయంత్‌ సిన్హా మంగళవారం రాజ్యసభకు లిఖితపూర్వకంగా తెలిపారు. గత కొన్ని ఏండ్లుగా కంపెనీ నిర్వహణ నష్టాల క్రమంగా తగ్గుతూ వస్తున్నాయని, ఇప్పుడిప్పుడే అవి తిరిగి నిర్వహణ లాభాలుగా మారుతున్నాయన్నారు. 2016-17లో నిర్వహణ లాభాలు రూ.300 కోట్లుగా అంచనా వేస్తున్నామన్నారు. పన్నుల చెల్లింపు తర్వాత రూ.3,643 కోట్ల నికర నష్టాలు ఉండొచ్చన్నారు. గత ఆర్థిక సంవత్సరంలో నిర్వహణ లాభం రూ.105 కోట్లు కాగా, నికర నష్టాలు రూ.3,836.77 కోట్లుగా నమోదైనట్టు తెలిపారు.
మీ స్నేహితులకు రికమెండ్ చెయ్యండి